Hei, denne artikkelen er over ett år gammel og kan inneholde utdatert informasjon

Det fredede insektet sørger for at veivesenet trolig må omregulere og bygge ei bru over myra Endelausmarka, skriver Bergensavisen.

Veien som vil gjøre reisetiden fra Fjøsanger til Os bare 20 minutter lang, har vært planlagt siden 1960-tallet. Veiprosjektet er beregnet å koste 4,25 milliarder kroner, med en usikkerhetsmargin på ti prosent. Planen er at veien skal være ferdig prosjekter i 2012.

Biolog hos miljøvernavdelingen til Fylkesmannen, Magnus Steinsvåg, fant øyenstikkeren. Han sier forekomsten på Endelausmarka er den viktigste på hele Vestlandet.

- Den var truet, nå er den fredet. Den er sjelden i Norge, men finnes andre steder i Europa, sier han til Bergensavisen.

(NTB)